C 15/18
SK
Úradný vestník Európskej únie
16.1.2023
Účastníci konania pred vnútroštátnym súdom Žalobkyňa: SC Avicarvil Farms SRL
Žalovaní: Ministerul Agriculturii şi Dezvoltării Rurale, Agenţia pentru Finanţarea Investiţiilor Rurale, Agenţia de Plăţi şi Intervenţie în Agricultură, Agenţia de Plăţi şi Intervenţie în Agricultură – Centrul Judeţean Vâlcea
Výrok rozsudku Článok 40 ods.
3 nariadenia Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV), zmeneného nariadením Rady (ES) č. 74/2009 z 19. januára 2009, a článok 58 ods.
1 nariadenia Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008, v spojení s článkom 310 ods.
5 ZFEÚ, ako aj so zásadami ochrany legitímnej dôvery a právnej istoty
sa majú vykladať v tom zmysle, že:
nebránia tomu, aby vnútroštátne orgány, ktoré sa zúčastňujú na realizácii opatrení nenávratnej finančnej pomoci, prijali z dôvodu chyby vo výpočte, ktorú zistil Európsky dvor audítorov, akty, ktorými sa zníži suma finančnej pomoci priznanej v rámci programu rozvoja vidieka z Európskeho poľnohospodárskeho fondu pre rozvoj vidieka (EPFRV) Rumunsku v programovom období rokov 2007 – 2013, ako ju schválila Komisia, bez toho, aby počkali na prijatie rozhodnutia Komisie o vylúčení súm vyplývajúcich z tejto chyby vo výpočte z financovania Únie.
(1)
Ú. v.
EÚ C 452, 8.11.2021.
Rozsudok Súdneho dvora (siedma komora) zo 17. novembra 2022 – Irish Wind Farmers' Association Clg, Carrons Windfarm Ltd, Foyle Windfarm Ltd, Greenoge Windfarm Ltd/Európska komisia (Vec C-578/21 P) (1) (Odvolanie – Štátna pomoc – Článok 107 ods.
1 ZFEÚ – Článok 108 ods.
2 a 3 ZFEÚ – Nariadenie (EÚ) 2015/1589 – Článok 4 – Právna úprava členského štátu týkajúca sa zdaňovania nehnuteľností podnikov – Metódy ohodnotenia nehnuteľností používané na účely výpočtu základu splatnej dane – Sťažnosť prevádzkovateľov veterných elektrární – Tvrdenie o podhodnotení základu dane z nehnuteľnosti splatnej výrobcami elektriny z fosílnych palív a v dôsledku toho o nižšej úrovni zdaňovania nehnuteľností týchto výrobcov elektriny v porovnaní so zdaňovaním ostatných výrobcov elektriny z dôvodu voľby použitej metódy ohodnotenia – Konanie o predbežnom preskúmaní – Rozhodnutie, ktorým sa konštatuje neexistencia štátnej pomoci – Neexistencia hospodárskej a selektívnej výhody – Nezačatie konania vo veci formálneho zisťovania – Pojem „závažné ťažkosti“ – Rozsah vyšetrovacích povinností Európskej komisie – Zásada riadnej správy vecí verejných – Povinnosť uskutočniť konanie o preskúmaní s náležitou starostlivosťou a nestranne – Rozsah preskúmania Všeobecným súdom Európskej únie) (2023/C 15/18) Jazyk konania: angličtina Účastníci konania Odvolateľky:: Irish Wind Farmers' Association Clg, Carrons Windfarm Ltd, Foyle Windfarm Ltd, Greenoge Windfarm Ltd (v zastúpení: M. Segura Catalán, abogada a M. Clayton, avocate)
Ďalší účastník konania: Európska komisia (v zastúpení: I. Georgiopoulos, S. Noë a K. Herrmann, splnomocnení zástupcovia)